《侨居一首》
宋代·苏籀

匆匆五十化，已往固莫及。
祠官閴中隐，歉岁尸糁粒。
毁方非瓦合，知白无伊郁。
世悦邹骆驼，我贤扬执戟。
浮云傥来寄，最贵非儒术。
尘缘且复且，只尔殊易辑。
古人学易年，所爱岂儿剧。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。